
Oferă onor. sale clientele parfumuri din cele mai renumite fabrici fran- 
veze, ruse, germane și engleze; pudre de orez, depilatoare şi sapone alese, 
briliantine, superbe colorante pentru păr, diferite loţiuni, apăde colonia, de 
lavande, de verveine şi portugal, etc., ape şi pomezi de quinquina parfumate, 
Capilarine, col-cream de la princesse gi comestice higienice, piepţini fini, 
Odol, perii, paste pentru dinţi, thermometre pentru baie şi diferite feluri de 
bureţi, glicerină, vasilină, lanolină şi tot felul de articole pentru tualete. 

Articole pentru menagiu, ca: ceaiuri, cafea şi cacao în sămânță și pulbere, 
făină lactată Nestlé, culori vegetale, arome şi esențe pentru liqueruri gi lie 
monade, romuri şi cognacuri, esențe pentru conserve alimentare, Sifoane cu 
cari se prepară ape pazoase, alcool şi sistematice mașine pentru spirt dena- 
turat, ape minerale şi diferite săruri pentru băi, cum şi prafuri «Zackerlin», 
carboral, borax, acid boric, naftalină ieftină, bicarbonat de sodiu, saloi și chi- 
nine, etc. Aniline gi culori, aparate, accesorii şi gata soluţiuni, băi, pentru 
fotografie. Uleiuri şi grăsimi minerale, parafină, benzină gi vasilină ameri- 
cană, terebentine, pensule, lacuri şi culori pentru piotură, vopsele, ceară gi 
sârmă pentrn parchete, etc. 

Diferite ierburi alese, rădăcini, scoarţe, frunze, flori şi seminţe pentru cea- 
iuri in şi muștaruri, precum şi felurite uleiuri vegetale şi animale, ca : unt 
de cocos, de in, de ricin și amigdale şi curat uleiu din ficat de morun pentru 
cura de iearnă, etc. 

Malte specialităţi fnrmaceutice române, franceze și germane, precum: bu- 
giie, balsamuri pentru viață, capsule, cataplasme, coaltare, crayoane, ceaiuri, 
drageie, elixire, emulsiuni uleioase, emplastre, glicerofosfate, globule, granule. 
injecţiuni, ovule, paste, pastile, perle, pilule, prafuri, săruri, supositorii, 80- 
luţiuni, siropuri şi vinuri medicamentoase care, prin rolul ce indeplinesc 
unele de a fi atiseptice şi desinfectante iar altele nutritive şi întăritoare, sunt 
preparate cu scopul de a fi întrebuințate la vindecarea suferinzilor cărora să 
le redea sănătatea, forţa şi energia şi de a le fi reconstituante ale sistemului 
nervos indepărtându-le cu totul anemia și slăbiciunea generală. 

Bogat asortiment de cauciucărie și pansamente cum instrumente şi acce- 
sorii de resortul Farmaciei, Obstetricei şi Chirurgiei, Opticei şi Dentistioei, 
ca : vată şi tiloane, guthapercha și muşamale impermeabile, tuburi de cau- 
ciuc, canule, injectoare şi sistematice irigatoare pentru Moaşe şi Lehuse, pompe 
trage-lapte şi biberoane, ploşti şi lighiane de porțelan, specule, aţă de mă: 
tase gi ace, siringi, sonde, aparate inhalatoare, bandage și cercuri herniare, 
corsete elastice pentru doamne şi ciorapi pentru varice, tuburi stomachale, 
pulversitoare şi vaporisatoare, preservative, suspensoare, thermometre maxi. 
male cum şi alte utensile şi accesorii de sticlă, aluminiu, platină, faianţă şi 
porcelan, ochelari, foarfeci şi clești, etc. 

La cerere, expediază în orice parte a Ţărei, contra ramburs, prompt și cu 
preţurile cele mai iefţine, ori şi ce fel de mărfuri din această brangă= 

Raportul d-lui Sp C. Haret, ministra al instrucţiunii şi cultelor 
către M. S. Regele în privinţa purtării preoţilor şi învăţătorilor 
în timpul răscoalelor. 


Sare, 


In urma încercării celei grele, prin carea trecut ţara noastră 
la primăvara trecută, este de datoria conducătorilor ei a se re- 
culege şi a trage din cele întâmplate învățăturile cuvenite, în 
vederea împlinirii datoriilor lor. 

Dureroasele eveniment» din Martie au fost o surprindere pen- 
tru mulţi; nu însă pentru aceia cari nu sunt deprinşi a judecă 
stările de lucruri numai după aparențele exterioare și fără a in- 
tră în adâncul lor. j 

Superficialitatea unora, şi poate vederile nu destul de obiective 
ale altora, au făcut a se acredită multe idei greşite în privința 
cauzelor cari au produs răscoalele țărănești. Cu timpul vor dis- 
păreă toate în fața evidenţei faptelor. Dar este una care trebue 
stârpită fără întârziere pentrucă alminteri ea poate fi o piedică 
serioasă în realizarea reformelor destinate a face imposibilă pe 
viitor întoarcerea unor evenimente ca cele de acum patru luni. 
Aceasta este învinovăţirea ce s'a adus preoţilor și învăţătorilor 
sătești, de a fi fost ei instigatorii şi propagatorii răscoalelor. 

Acuzaţia aceasta eră gravă şi, dacă sar fi dovedit întemeiată, 

ea ar fi însemnat ruina iremediabilă a speranţelor pe cari oa- 
menii pruvăzători le puneau pe acești factori sociali, pentru a 
aduce cu încetul prefacerea în bine a stării de lucruri dela ţară. 

Datoria de a limpezi lucrul acesta reveniă, în prima linie, minis- 
terului instrucţiunii publice și al cultelor. De aceea, timp de 
patru luni um cercetat în toate amănuntele rolul pe care învă- 
țătorii şi preoţii l-au avut faţă de răscoalele țărănești, și am 
udunat cu răbdare toate informaţiunile ce arn putut culege. In 
timpul acesta, patimile sau mai potolit, vederile oamenilor s'au 
mai clarilicat, dovezile s'au acumulat, mulţi din cei acuzaţi au 
avut chiar timpul de a trece în fața justiţiei. Cred dar că sunt 
elemente destule pentrua se formă o convingere bine înteme- 
iată, şi această convingere, întru cât mă privește, este în mod 
hotăritor în favoarea preoţilor şi învăţătorilor. Mă voiu sili să 
documentez cele ce afirm, pentru ca să pot aduce în sufletul 
Majestății Voastre încrederea deplină pe care o am eu, că în 
opera de regenerare şi întărire a neamului românesc, la cure 
Majestatea Voastră prezideză cu atâta înţelepciune și cu atâta 
norocire de patruzeci și unu de ani, ea se poate sprijini cu în- 
credere pe spiritul de ordine, pe respectul legii și pe devota- 
mentul pentru binele public al corpului didactic rural și al 
preoțimii dela sate. 

Pentru a se judecă cu toată dreptatea influenţa pe caro aceşti 
modești lucrători o exercită asupra mârsului țărănimii este ne- 
cesar să se considere mai întâiu locul pe care l-au avut ei până 
acum, în preocupările acelora cari aveau conducerea trebilor 
țării, şi din cari unii îi critică astăzi cu atâta asprime. Nu tre- 
bue uitat că până acum cinsprezece ani se hirotoneau preoţi 
tineri, cari nu aveau patru clase de seminar și se numiau în- 
văţători cei cari nu aveau decât patru clase primare. De atunci 
a început a se cere unora seminarul complet, celorlalţi şcoala 
normală. Dar educaţia ce li sẹ da în aceste institute eră mai 
mult aceea a unor fii dọ rentier, decâta unor tineri chemaţi a 
se luptă zilnic cu nevoile celui mai greu apostolat. Odată trimişi la 
țară, nimeni nu sa mai ocupat de ei. Uitaţi și oropsiţi, lipsiţi 
de localuri, de concursul tuturor, în luptă cu reaua voinţă și 
cu lipsa de cultură a sătenilor, izolaţi de orice mişcare intelec- 
tuală, ei erau condamnaţi să vegeteze, urmăriţi toată viaţa lor 
de amintirea anilor cănd în şcoală li se deschisese ochii și inima, 
spre o viaţă inteligentă, și de părerea de rău pentru realitatea 
prezentă. Intro aşă stare sufletească, nu ar fi fost de loc de 
mirare, dacă i-am fi vâzut cedând îndemnurilor rele şi devenind 
elemente de neliniște şi dezordine. Să nu uităm că fenomenul 
acesta se petrece chiar azi în alte ţări, unde o bună parte din 
cauzele dela noi lipsesc. 

Şi cu toate astea, în un şir destul de lung de ani, abiă se 
pot numără câteva cazuri sporadice, bine constatate, de învață- 
tori şi de preoţi pe care să-i fi ademenit teoriile nesănătoase 
cari bântuiau pe aiurea. Aceia cari, pe baza acestor cazuri, sau 

grăbit să arunce discreditul asupra corpului întreg, poate s'ar fi 
scutit de această nedreptate, dacă ar fi considerat isbânda cu 
mult mai mare pe care în acelaș timp aceă propagandă o avea 
la oraș, unde cu toate acestea şi condiţiile psihologice, şi cele 
economice, erau cu mult mai bune decât la sate, și unde prin 
urmare asemenea propabandă ar fi trebuit să nu prindă rădă- 
cină. 

Sunt numai puţini ani, de când devenise evidentă preşeala 
cea mare ce se făceà de a se nosocoti rolul social al învăţăto- 
rilor şi al preoților şi dea nu se aveă nici o grijă de starea lor 
sufletească. Şi a fost de ajuns un singur apel la patriotismul şi 
abnegaţia lor pentruca numai în doi trei ani să se înjgebeze acea 
minunată activitate care a dat băncile populare, tovărășiile coo- 
perative şi care a deşteptat în sate un început de sănătoasă 
viaţă intelectuală, cum nu se mai văzuse până atunci. Aceasta 
a lost cel mai potrivit răspuns ce-l puteau da și unii și alţii la 
invinuirile pe cari le aduceau acei cari, drept orice contribuţie 
la buna stare a sătenilor, se mulțumiau cu generalizări uşoare. 

Nu este nici o îndoială că, dacă activitatea aceasta ar fi con- 
tinuat a se dezvoltă în linişte şi. bine îndrumată un timp mai 
îndelungat, ea ar fi contribuit în mod puternic pentru a modi- 
fică în bine starea lucrurilor şi poate pentru a înlătură chiar 
cu totul unele din cele mai însemnate din cauzele cari au adus 
turburările de astă primăvară. 

Din nenorocire, nu a fost aşă ! Turburările au isbucnit cu o furie 
al cărei caracter de sălbăticie şi neinteligenţă ar fi putut numai 
decât să arate cât de străine erau ele de mişcarea cu un carac- 
ter filantropic așă de accentuat, în capul căreia se aflau învăță- 
torii şi preoţii. 

Cu toate acestea, cănd veni vorba a se găsi instigatorii, cei 
cari fură mai mult designaţi ca atari, fură tocmai învățătorii şi 
preoţii, şi nu lipsiră nici acei cari să denunțe întreaga lor cor- 
poraţie ca un pericol public, contra căruia trebuiă să se ia mă- 
suri extreme. Este ceva propriu timpurilor turburate, ca oamenii 
să-şi piardă sângele rece şi să vadă peste tot pericole închipuite. 
Dar cei cari au răspunderi, trebue să știe a-și ține cumpătul în 
vorbe, ca şi în tapte. 

Chiar dacă cazurile de vinovăţie ale învăţătorilor şi preoţilor 
ar fi fost numeroase şi neindoioase, încă eră lucru grav ca dela 
vina câtorva să se generalizeze acuzaţia pentru un întreg corp 
de funcţionari, cari tocmai atunci se allau în una din perioadele 
cele mai rodnice şi demne de laudă ale activităţii lor. Dar cer- 
cetarea făcută a dovedit că acele cazuri de vinovăţie, departe 
de a fi numeroase şi neindoioase, sunt puţine de tot. Cel mult 
dacă au fost în toată ţara 9 preoţi și 18 învăţători, a căror vi- 
novăţie să fie încă în discuţie; şi încă din aceşti din urmă 
cel mai culpabil este un suplinitor. Este oare raţional, este drept, 
ca pentru 27 de vinovaţi să se condamne un întreg corp de 
perte 11.000 membri ? 

E adevărat însă că cei învinovăţiţi au fost mai mulţi. In primul 
moment al turburărilor, un mare număr de învăţători şi de 
preoţi au fost nrmăriţi. arestaţi, daţi în judecată. Unii din ei au 
avut să sulere neajunsuri mari, până ce să se lămurească lucrurile 
şi să se cunoască adevărul. Dar atunci s'a văzut că în marea majori 
tate a cazurilor, învinovăţirile ce li se aduseseră proveneau din ne- 
ştiinţă, din reavoinţă, din invidie,din graba unora de a aruncă ră- 
spunderea asupra altora, pentru a scăpă ei înşişi de răspundere, şi 
foarte adeseori din dorința de a se suprimă nişte oameni cari 
incepuseră a deveni o piedică serioasă pentru multe obiceiuri 
rele din trecut. 

Astfel nu odată sau văzut cămătari de ai satelor denunţând 
vindictei publice pe învăţători şi pe preoţi cari, prin infinţare 
de bănci populare, puseseră un lrâu cametei. Nu odată s'au văzut 
speculanţi de pământ, căutând să împiedice în acelaș chip con- 
stituirea unei obşti de arendare. Ne aducem aminte că tot astfel 
în 1898, când cu agitaţiile din câteva judeţe de lângă Dunăre, 
au fost denunţaţi ca vinovaţi câţiva învăţători, cari începuseră 
prodaganda contra alcoolismului, și că denunțătorii lor fuseseră 
cârciumari,. 

Deși chiar din primul moment al turburărilor am bănuit care 
trebue să fie adevărul în privinţa rolului preoţilor şi învăţăto- 
rilor în răscoale, am socotit că sarcina justiţiei eră dejă destul 
de grea şi că trebuiă lăsată ca în deplină linişte să lămurească 
ea singură lucrurile. 

E adevărat că în felul acesta, suterinţele celor implicaţi pe 
nedrept puteau să dureze ceva mai mult, până la deplina re- 
cunoaştere a nevinovăţiei lor; dar in acelaş timp, această recu- 
noaştere aveă să fie strălucită gi scutită de orice bănuială. Şi cine 
ştie ? poate că încercarea aceasta va aveă şi partea sa de folos, 
căci pe cei energici îi va oţeli și mai tare în lupta viitoare pen- 
tru ridicarea țărănimii şi va da la oparte pe cei slabi, pe cari 
obstacolele îi sperie şi-i descurajază. 

Sarcina justiției nu este încă împlinită, căci nu toţi cei acu 
zaţi au fost judecaţi. Dar din cât sa tăcut până acum, se ştie 
dejà cu siguranţă că învinurile aduse în primul moment învăţă- 
torilor şi preoţimii au fost exagerate într'o măsură foarte mare, 
chiar dacâ sar admite că toţi cei cari mai sunt sub urmărire 
ar fi recunoscuți vinovaţi până în cele din urmă 

Dacă nu ar fi decât atâta şi încă ar fi de ajuns pentru a se 
dovedi  netemeinicia aserțiunilor acelora cari, nedeprinși sau 
neputincioşi de a pătrunde cauzele adevărate, adânci şi depărtate 
ale evenimentelor, se mulţumesc cu explicaţii superficiale, chiar 
cu riscul de a aruncă pe nedrept discreditul asupra unor oameni 
care nu-l meritau. 

Dar rolul învăţătorilor. şi al preoţilor în tristele evenimente 
trecute nu poate [i judecat cu toată dreptatea, dacă ne mărginim 
numai a respinge învinuirile nedrepte cari li sau adus. Ar fi o 
nedreptate încă și mai mare, pe care le-am face-o, dacă nu am 

pune în evidenţă și acţiunea de potolire şi de protecţie a per- 
soanelor şi averilor pe care foarte mulţi dintre ei au avut-o de 
multe ori cu pericolul vieţei lor. Şi aceasta dovedeşte și mai 
mult nedreptatea acelora cari, aruncându-le învinuiri pentru 
culpe care de multe ori eră uşor să se vadă că sunt închipuite, 
refuzau să recunoască meritul acelora, cari in cele mai pericoloase 
împrejurări nu au fugit să se ascundă, ci şi-au pus în primejdie 
avutul şi viaţa lor. pentru a protejă avutul şi viaţa celor cari 
aveau să-i arate pe urmă ca părtaşi și provocatori ai sălbăticiilor 
petrecute, 

Pentru a se judecă cu toată nepărtinirea acţiunea acestor oa- 
meni, trebue să ne gândim şi la furia sălbatică a răzvrătiţilor, 
cari pierduseră orice sentiment omenesc şi cu cari nici nu se puteă 
sta de vorbă, şi la situaţiunea celor cari, bănuiţi dintr'o parte 
şi din alta, denunţaţi de unii ca instigatori şi ameninţaţi de alții 
cu foc şi pieire, dacă li s'ar fi pus înainte, nu sau sfiit cu toate a 
cestea a se pune în calea devastatorilor şi, fără alt mijloc de acţiune 
decât vorba şi autoritatea lor personală, să scape de multe ori 
averea şi viața celor ameninţaţi, şi să ferească regiuni întregi 
de focul răscoalelor. Asemenea fapte vor trebui ţinute în seamă, 
spre cinstea veșnică a preoţimii şi dăscălimii rurale, şi se cuvine 
să ne întărească credinţa pe care am pus-o în ele în vederea 
reformei viitoare a stării sufleteşti şi economice a ţărănimii. 

Pentru a sprijini cele spuse până aci, cu respect alătur pe 
lângă acest referat o enumerare de faptele cari au ajuns până 
azi la cunoştinţa mea şi cari ge referă la acţiunea, bună sau rea 
a preoţilor și a învăţătorilor în timpul răscoalelor. Fără îndoeală 
că tabloul acesta va putea fi mult lărgit cu timpul; dar atât 
cât este, alcătuit cu toată imparţialitatea posibilă, el poate da o 
idee destul de justă despre lucruri. 

Impresia pe care o va lăsă el va fi, sper, o impresie de linişte 
şi de mulţumire sufletească. El va face să dispară din sufletul 
nostru imensa decepţie pe care tindeau so facă să se nască 
aceia cari căutau să ne facă să pierdem încrederea în școală 
şi în biserica noastră. El ne va arătă că tocmai ele au fost în 
prima linie printre acei cari au luptat pentru potolirea patimilor 
pentru protecţia persoanelor şi o proprietăţilor. Si convingerea 
aceasta ne va întări şi ne va da putinţa de a întreprinde mai 
cu curaj marea operă de reformă, promisă ţării de către Majes- 
tatea Voastră. 

In adevăr, greutatea cea mare a acestei opere nu stă la face- 
rea legilor, ci în găsirea şi-—la nevoie—în creaţiunea organelor 
cari să dea fiinţă legilor. Vina cea mare a trecutului stă în aceea, 
că a lăsat să se mărească prea mult distanţa care separă satul 
de oraș, așă că glasul unuia nu se mai auziă dela celălalt. De 
aci a urmat că au rămas sterpe atâtea intenţii bune, atâta iubire 
pentru țărănime, pe cari atâţia oameni de bine le-au presărat 
în o mulțime de legi. Căci ceea ce lipsiă nu erau legile, ci or- 
ganele chemate a le explică, a le populariză și a le aplică, 

Astăzi lucrul acesta se înţelege mai bine şi departe de a ne 
mulţumi numai cu primarul şi cu jundarmul rural ne dăm sea- 
ma că trebue chemaţi în ajutor toţi factorii cari, într'o măsură 
oarecare pot servi pentru a micşoră distanţa care separă oraşul 
de sat, pentru a purtà vorba de împăciuire şi de înţelegere, 
pentru a face să pătrundă în mulţimea țărănimii priceperea 
dreaptă a lucrurilor, pentru a face din masa inertă de astăzi 
ur element luminat şi înțelegător şi de datoriile, iar nu numai 
de drepturile lui. 

Printre aceşti factori, în prima linie vine corpul dăscălese 
şi cel preoţesc. Ar fi fost o nemăsurată pierdere, dacă acaste 
instrumente de acţiune de prima ordine ne-ar li lipsit toemai 
în momentul când aveă să se întreprindă opera cea mare. Dar 
nu va fi aşă. 


Sire, 


Documentele şi ştiinţele pe cari mă întemeiez, au fost reunite 
pâuă în ziua de 31 lulie trecut. De sigur că cu timpul vor eşi 
la iveală fapte noui. cari vor completă pe cele expuse aci; atunci 
cu respect voiu supune din nou la cunoştinţa Majestăţei Voa- 
stre rezultatele noilor cercetări. Dar cercetarea pe care am făcut-o 
până acum, şi al cărei rezultat îl supun Majestăţeie Voastre 
prin referatul de faţă, a pus în evidență meritele multor invăță- 
tori şi preoţi cu ocazia răscoalelor, precum şi vinovăția altora. 
Pentru aceştia din urmă, justiţia îşi va face datoria şi va pedepsi 
ps cei ce se vor găsi că merită; ar fi chiar de dorit ca pedeap- 
sa lor să fie mai aspră, pentrucă vina lor este mai mare, dacă 
ținem seamă de caracterul înalt al misiunii lor sociale. 

Dar pe cei meritoşi numai Majestatea Voastră are puterea de 
a-i răsplăti, şi este bine şi drept ca, alături cu reprimarea vi- 
novăţiei, să se pună răsplătirea meritului. 

De aceea cu respect supun semnăturii Majestății Voastre alătu- 
ratele proiecte de decrete, prin cari se conferă medaliile «Răsplata 
muncii pentru şcoală» şi «Răsplata muncii pentru biserică», ace- 
lor. învăţători şi preoţi, cari in Martie trecut şi-au fâcut cu 
vrednicie datoria lor. Mulţi dintr'înşii şi-au [âcut această datorie 
cu pericolul vieţei lor, întrun timp când numai faptul de a 
rămâneă cineva în mijlocul răsculauilor şi de a se încercă să-i 
facă, să înțeleagă ile cuvânt, eră dejà un act de mare curaj. Inaltul 
semn de bunăvoință al Majestății Voastre va redă întregului 
corp al preoţimii şi dăscălimii rurale tot curajul şi energia de 
care are nevoie, şi-l va arătă drept ceea ce în adevar este în 
marea lui majoritate; harnic, mlost, devotat şi priceput mun- 
citor pentru luminarea şi îndreptarea spre bine a ţărănimii 
noastre. 

Ca confirmare a celor arătate în raportul de faţă, precum şi 
pentru lămurirea meritelor fiecăruia alâtur pe lângă acest ra- 

port numeroase extracte din acte oficiale şi documente particu- 
lare, cari dejă sunt foarte instructive, 

Mă voiu sili ca ancheta dusă până astăzi să o continuu mai de- 
parte şi să o completez pe cât se va putea. 


RE i 


MOARTEA LUI B. P. HASDEU 


D=) 


Ba âmbătă, 25 August, sa stins in locuința sa dela Câm- 
7) pina, Bogdan P. Hasdeu, unul din fruntașii științei și 
AȘA cugetării românești ; iar în ziua de 27 August trupul 

“o lui a fost transportat în București și înmormântat la 
cimitirul Bellu în cavoul familiei. 

D. D. Onciu, protesor la Universitate și director al Arhi- 
velor Statului și d. I. Bărbulescu, fost elev al răposatului, 
profesor la Universitatea din lași, au rostit cuvântări, ară- 
tând viața şi activitatea răposatului. 

E 

Hasdeu nu eră prea bătrân. Se născuse în 1836, și aveă 
71 de ani, dar eră de mai mulți ani îmbătrânit. De câtăva 
vreme eră cu totul slăbit; trăia retras și nu mai puteà să 
lucreze. Se vede că Moartea îl pândiă de mult, dar nu 
cuteză să deà lovitura dintr'o dată hotăritoare, ci se credeăâ 
mai sigură izbindu-l încetul cu încetul. 

Hasdeu eră de fel din Basarabia și se cobură dintr'o 
familie românească foarte veche. 

Istoria pomenește pe un strămoș al lui încă din vremea 
lui Ştefan. cel Mare. De atunci până acum sau ținut șir 
oamenii vrednici din acest neam. In veacul din urmă Tadeu 
Hasdeu, născut la 1769, mort la 1835, a îmbogățit litera- 
tura poloneză prin scrieri originale și traduceri; Alexandru 
(1811—1872), fiul acestuia, a publicat în rusește multe lu- 
crări literare și știincifice, dar învățătura în limbi streine nu 
a întunecat sufletul românesc al acestui Basarabean și, în 
1837, pe când frumosul ținut — leagăn al familiei sale —, 
făceă parte din împărăţia rusească, a rostit un vestit discurs 
despre vechea glorie a Moldovei. Când s'a constituit Socie- 
tatea Academică Română în 1866 Alexandru Hasdeu a fost 
chemat ca membru, dar guvernul rusesc l-a oprit să treacă 
granița. 

Răposatul pe care il plânge acum toată suflarea româ- 
nească, eră fiul acestui Alexadru Hasdeu. Cetăţean rus, na- 
tural, studiile le-a făcut în Rusia și chiar a servit în armata 
rusească ; dar îndată ce —în 1856 — cele trei ținuturi din 
sudul Basarabiei sau alipit la Moldova, a alergat aci pentru 
ca să devină cetățean român. Guvernul rusesc l-a despuiat 
de dreptul de moștenire ce aveă asupra unor moșii ale fa- 
miliei rămase în partea rusească a Basarabiei, dar mai târ- 
ziu tribunalele i-au redat drepturile. 


B. P. Hasdeu 


După ce ocupă în vreme de 7 luni funcțiunea de membru 
al Tribunalului din Cahul, veni și se așeză în lași ca pro- 
fesor la gimnaziu. Puterea sa de muncă și vioiciunea spiri- 
tului îl indemnară însă să se amestece şi în activitatea po- 
litică şi literară de acolo. Diferite reviste și ziare fură în- 
temeeiate de el, dar nu viețuiră mult. Articolele sale însă 
atrasera atenţiunea oamenilor de seamă din amândouă prin- 
cipatele și-l împrieteniră curând cu Odobescu, cu Kogălni- 
ceanu, $. a. 

Din bibliotecar al Universității din Iaşi, Hasdeu trecù în 

București ca membru in comisiunea pentru examinarea do- 
cumentelor mănăstirești inchinate, mai târziu —in 1878 — 
director general al Arhivelor Statului. 

La această însărcinare Hasdeu eră chemat prin cunoștințele 
și activitatea sa neobosită. 

«Arhiva istorică a României» (începută in 1865), acea 
colecțiune de documente istorice făcută după toate cerințele 
științei, îl așează între fruntașii istoriografiei române, căci 
ea venea să ducă mai departe, cu puteri nouă și intro 
mai mare măsură, opera începută de Cronica lui Şincai, de 
Magazinul istoric al lui Laurian și Bălcescu, de /efopisețele 
lui Kogălniceanu. 

Dar nu numai culegător de documente fu Hasdeu, ci și 
istoric. /sforia crilzeă cercetează marea problemă a formării 
naționalității române și spiritul său genial aduse lumini nouă 
“și deschise drumuri neumblate. A tost o adevărată sărbă- 
toare pentru toată lumea românească când a apărut primul 
volum din această lucrare. Parlamentul a votat un premiu 
pentru continuarea istoriei naționale și s'a decernut autorului 
o medalie specială de aur pentru această operă. 

Studiile istorice îl siliră să facă cercetări asupra limbii și 
astfel își îndreptă activitatea sa în domeniul filologiei. Sub 
numele modest de «Cuvinte din bătrâni», el dete la lumină 
vechi documente și vechi texte românești însoțite de note 
și de studii, cari uimiau prin mulțimea cunoștiințelor şi en- 
tusiasmau prin adevărate scânteeri de geniu. 

A fost natural deci ca Hasdeu să devină curând membru 
al Academiei și pentru el să se creeze catedra de filologie 
comparată la Universitatea din București. A fost de asemenea 
natural ca la dânsul să se adresese Aeademia când —după 
patrioticul îndemn al M. S. Regelui — a hotărît să publice un 
mare dicționar al limbii românești. Acel «Etymologicum 
Magnum Romaniae», așa în fragment cum este, va rămâ- 
nea pentru totdeauna o lucrare monumentală, ca dovada 
cea mai strălucită a geniului lui Hasdeu 

Dar Hasdeu eră un spirit prea viu, prea neastâmpărat, 
privirea lui se îndreptă în toate părţile și inteligența lui 
complexă, cultura lui variată îl sileau să călătorească în toate 
domeniile cugetării. 

Ca și lui l. Heliade Rădulescu, lui Hasdeu nici un gen 
literar nu i-a fost strein. Nuvele și piese de teatru, poezii 

ocazionale, fabule, satire politice și sociale, traduceri din 
poeți streini, critică literară, filozofia, pe lângă activitatea 
de ziarist și de polemist politic, de toate ne-au rămas dela 
Hasdeu, iar mai presus scrierile de istorie şi de filologie de 
cari am pomenit. 

In fine Hasdeu a fost acela care a strâns în jurul lui, 
curs de câțiva ani, pe cei mai de frunte scriitori ai i 
bătrâni şi tineri ca director la Revista nouă între anii 1887-95. 
una din cele mai însemnate manifestaţiuni de acest fel în 
istoria literaturii noastre. 

Anii din urmă a vieței lui Hasdeu au fost turburați de o 
mare, de o nemărginită durere. Spuserăm mai nainte câteva 
vorbe despre istoria familiei sale. Strălucită în trecut, Bogdan 
P. Hasdeu ar fi vrut s'o lase strălucită în viitor. Soarta însă 
nu i-a îngăduit. A avut un singur copil: o fată, numită 
Iulia, care dela licăririle copilăreşti ale inteligenței a arătat 
e superioritate uimitoare. La vârsta de 20 de ani eră să 
termine facultatea de litere dela Paris și multe scrieri eșise 
din pana-i de copil genial. In ea bătrânul îşi pusese toată 
nădejdea ; ea trebuiă să ducă mai departe tacla de lumină 
a familiei. Moartea însă a cules-o în fragedă vârstă. 

Această durere l-a urmărit până la cele .din urmă clipe 
ale vieții sale intelectuale. Scrierile ei le-a publicat cu o 
mișcătoare pietate. In amintirea ei clădi casa sa din Câm- 
pina unde şi-a dat sfârșitul. 

Şi acum, doarme alături de copila lui iubită, căreia îi adresă 
odată versurile acestea: 


De pe năltimi nemărginite pogoară-te la tatăl tău 

Să te mai văz!.. S'apoi, voioasă, tei duce tar la Dumnezeu! 
De mai iubit a mia parte din cât eu veşnic te iubesc, 

Pe o clipă numai lasă raiul şi vinon sânul părintesc, 

Sau cu o stea cu mii de raze, întinde-o rază prin eter, 


Pănă la mine să străbată: un capăt jos si alun cer, 


Gh. A. 

BANII DE HARAM 


i umina gâălbue a candelei dela icoane pâlpâie moicom. 
E noapte târziu. Cucoșii au cântat de întâia oară. Bä- 
trâna stă pe un scaun la căpătâiul soţului bolnav. In 

i odaia de alături, cu uşa deschisă, dorm feciorul și nora. 
Bolnavul tuşeşte greu și geme des. Mama Anica de trei nopţi 
n'a închis ochii. Multe năduvuri are pe suflet şi, când gândurile 
prea-i dau năvală, oftează din adâncul inimei: «De m'ar fi la- 
crimi şi oftat, bietul om chinuit, ar muri pe loc, şi poate ar fi 
mai bine» îşi zicea dânsa de atâtea ori. 

— Ce tot oh! şi oh |, boreaso? De-o vrea Dumnezeu şi de-or 
mai fi zile, oiu scăpă; de nu, un an înnaintea ta sau un an după, 
tot una e: tot acolo o să mergem cu toţii. zise bătrânul. 

— De murit nu mă tem, dar e greu de trăit: o zi; de nai 
cu ce-o trece, pare an. Feciorul şi nora sunt scumpi;la sorbi- 
tura lor nu voiu să rămân, poate am muncit și eu ceva la averea 
asta şi mi s'ar cuveni un sfârşiy fără de grijă, să pot da un colac 
de pomang făr' de nici un baiu. Ai stat mereu de capul mieu: 
„Scrie şi scrie, boreaso, moşia ta pe numele lui Niţă, e singurul 
nostru fecior, că bani îţi pui la bancă pe numele tău“. Și tot 
mi-ai pus. Acuma rămâi tu, Ano, și lăr de moşie și făr de 
bani, cum e mai reu, ca un câine a nimănui. 

— Las’, boreaso, nu-ţi fă inimă rea, m'am gândit şi la tine. 
Vin mai aproape. Să cauţi la al treilea par dela poartă spre 
stânga, cum mergi. Sunt.o sută de galbeni, şopti bătrânul. O 
să ai cu ce să ți trăeşti zilele fără saleryi la mila copiilor. Dânşii 
sunt buni bucuroşi când le dai, nu când le ceri. 

— Copiii! Câte duci pentru ei! Zece să aibă un părinte, pe 
toţi îi milue, dar copilul un singur părinte de are de ţinut, tot 
îi pare greu. 

Niţă, din odaia de alături, nu dormiă, auzise întâiu vorbele 
bătrânului, pe urmă, trei pari, poartă. A înţeles pe dată că-i vorba 
de bani. Ştiă obiceiul bătrânului de-a ascunde banii. Câţiva an- 
în urmă vânduse nişte oi şi nu știă nime ce-a făcut el cu gal- 
benii. Să.1 întrebe nu cuteză. Nici nu le-ar fi spus: „Ce treabă 
aveţi voi cu munca mea?“ le-ar fi zis. 

Mai eră mult păn la ziuă, când Niţă plecă la moară. Innainte 
de poruire dezgroapă banii şi-i luă cu dânsul. Bătrâna, după ce 
l-a văzut pe Niţă dus, a lăsat pe noră-sa dormind și merse c'o 
secure să dezgroape comoara. Numără trumuşel parii odată şi 
de două ori, să nu se înşele, când colo la al treilea par pământul 
scurmat, şi numai locul unei cutii de tinichea rotundă. O cutie 
ce-o adusese bătrânul cu ceai din ţară, şi pentru dare se certase 
cu nora, când n'a mai găsito. Bojbâi cu mâna. Erà taman locul 
cutiei ăleia. Bocind cu glas, sa întors şi-a spus bătrânului. 

— la turat hoţul de Niţă, dar n'o să aibă parte de ei, că 

banul luat cu japca, haram vine, haram se duce. Pe bătrân îl 
apucă tusea şi mai tare; cu vai nevoie se linişti. Mai târziu tăcu 
semn babei să vie mai aproape. Lângă sobă stă fetița mai mare 
nepoata, ca de vre-o șase ani, nebăgată în seamă, nora eră la apă. 

— Să cauţi la nucul din livadă, drept lângă tulpină e o pug- 
culiţă cu bani. Abia isprăvi de vorbit şi tusea duşmană îl 
apucă şi mai tare. Il supărase rău fapta lui Niţă. l-a dat ceaiu 
cu miere, l-a ridicat pe perine, în zădar. Tuşeă şi pe urmă când 
nu mai avu putere, îl dete într'un horcăit, gata gata să se în- 
năbuşe. A venit preotul de l-a cuminecat. Păn într'un ceas i-au 
tinut lumânarea. 

S'a dus bătrânul parcă n'a mai fost. Biata Ana l-a bocit, a 
stat păn lau aşezat pe masă' gândind mereu cum a trecut ti- 
nereţea şi viaţa ca o părere. Mai eri par'că a fost Ion al ei de-a 
logodit. Cum eră să se strice logodna, că nu vrea taică-so să-i 
dea şi un cal zestre. Ce bine-i stă lui Ion mire! Se vedeă pe 
dânsa nevastă tânără. Pe urmă, muncă, griji, copii de crescut, 
suferinţă după tata mare pe care i-a măncat-o pământul. Și, uit'te, 
sau gatat toate, acuma el, gazda, stâlpul casei, odihneşte de veci ! 
Bine ar fi să-l pot cât mai curând ajunge şi eu, dar cine ştie! 
Zodierul mi-a spus că am viaţă lungă. Aci își aduse aminte de 
banii dela nuc. Durerea mai amorţise. S'a dus să scormonească 
la tulpină, tot se temea că n'o fi nimic, mai ales că după ce 
pomenise răposatul de bani, Ana dăduse cu ochii de fată. 

„Numai să nu fi spus mâni-sa șerpoaica. că e diavol gol de 
isteață“ se gândi bătrâna mergând la pom. 

S'a dus, a scormonit de jur în prejur, când la partea din spre 
răsărit găseşte ţărâna purtată, înfoiată şi dată la loc. Mai departe 
vede hârburile pușculiţei de lut. I s'a făcut negru înnaintea ochilor 
şi-a căzut boţ grămadă. A găsit-o feciorul mai mult moartă, cu 
mâna și piciorul amorţite. A dus-o în casă. Când şi-a mai venit 
în fire, bolboroseă cuvinte neînţelese, arătând la gard şi la gră- 
dină, tot amenințând pe Niţă şi arătând cu mâna spre cer. 

Nu l-a putut petrece nici pe bătrân, numai îi curgeau lăcrâ- 
mile şiroae. 

Dela unul la altul, satul aflase tot. Il ştiau pe bătrân plin de 
bani. Nora a spus mâni-sa, asta unei fete a ei și de-acolo sa 
lăţit ca picingenea, tot dea fir apăr. 

Luni au înmormântat pe bătrân şi pănă joi Ana l-a şi ajuns. 
N'a putut răbdă supărarea cau prădat-o copiii. 

Sau dus bătrânii par'că nici n'au mai fost. S'au stins şi năzuinţa 
averei, şi pofta de bani şi moșie și mândria caselor de piatră! 
A rămas feciorul în toate bune. 


Niţă, de cum și-a îngropat părinţii şi-a schimbat firea. Mereu 
o vedeă pe mumă-sa aidoma cum îl dojeneă zicând: «Cum de 
m'ai lăsat pe drumuri?» Ziua se mai luă cu lucru, cu vorba. 
Când se apropiă noaptea, îl prindeă fiori la gândul că iară n'o 
să poată închide ochii cât e noptilița de lungă. Pe 'ncetul, ca 

săi treacă vremea, a început a deprinde obiceiu să meargă la 
otel la Lucas. 

Acolo, lume, veselie, băutură fel de fel: rachiu, rom și vin 
de-al lui Czel din bielşug şi gândul îi şopteă: «Doar de ce am 
fileri? Să mă uit la ei? Banii sunt făcuţi ca să-i cheltuim». 
In crâşmă adunătură strânsură de tot cei mai rău; doar har- 
nicii şi strângătorii nu-şi itrec nopţile acolo. Jucau biliard 
vre-o câţiva bechieri, slujbaşi din sat. Intr'o odaie, mai la o 
parte, alţii băteau vârtos cărţile. Niţă îi priviă cum erau de în- 
fierbântaţi, Tot uitându-se simţi un fel de îndemn nestăpânit. 
«Bun lucru! Câștigi bani gi-ţi trece noaptea nici nu știi când». 
Se tot uită. Mai jucase el cărţile, când fusese cătană. Căută în 
pungă, aveă bani destui, vre-o cinci galbeni de cei din cutie. A 
stat păn pe după miezul nopţei, păn i-a dat pe toţi. Cei câştigaţi 
au făcut cinste și-a mai trecut o bucată de noapte. Pe aproape 
de ziuă a fost și Niţă acasă. 

Din zi în zi, Niţă al nostru prindeă tot mai mult gust la cărţi 
şi la băutură: de ce perde, de ce înfierbânta mai reu. Nu erà 
noapte lăsată dela Dumnezeu să steă acasă. Ajunsese cărțar de 
frunte, jucă şi ziua şi noaptea cu oricine-i eşeă înainte, n'alegeă 
Român, Ungur, Sas ori chiar 'Țigan. Ba acuma a adus-o de câteva 
ori şi pe nevastă-sa cu sila. După ce-a isprăvit banii dela gard, 
a apucat pe femee la bătaie sa-i dea pe cei dela nuc. 

Păn întrun an i-a tocat toţi, ba a mai pus la bancă şi casa 
cea mare. Simţiă un fel de aprindere, par'că banii bătrânilor îl 
ardeau. Nu puteă alungă din minte gândul că a pripit moartea 
tată-său şi că bătrâna cu bunăseamă a murit de supărare. Cu toată 
dojana temeei, nu-i păreă de loc reu că pierdea banii. 

— Tu, muere, m'ai îndemnat. Vezi că n'avem parte de ei. 
De-i luă mama, tot nouă ne rămâneau și nu ne pângăream su- 
fletele cu moartea ei. Haram au venit, haram se duc. Poate, 
când oiu fi sărac lipit pământului, mi-oiu căpătă odihna pierdută. 

— Mai bine îi dădeai de pomană. 

— Cu bani de haram pomană? 

Sofia Nădejde. 


= 


Un pod lung. 


Un pod lung este fără îndoială aşa numitul pod al leilor 
aproape de Sangang în China. Este clădit peste un golf al 
mării Galbene pe o întindere de 8 chilometri: are 300 stâlpi 
de fier. Nişte lei mari de marmoră stau de-asupra fiecărui 
stâlp. 

Păreri gi propuneri. 


D-l dr. Negrescu, medic primar al județului Râmnicul-Să- 
rat, ne trimete un studiu asupra importanţei zahărului și 
alcoolului pentru organism şi încheie cu o serie de propu- 
neri practice, pe cari le aducem la cunoştinţa cititorilor no- 
ştri şi le supunem celor în drept. 


Popoarele vechi nu cunoșteau nici zahărul nici alcoolul, pro- 
duse ale industriei moderne. Nu consumau cafea, ceaiu, dulceaţă, 
bomboane sau prăjituri de zahăr. Nu beau ţuică, rachiu, basa- 
mac, coniac, aperitive, etc., căci nu se distilau pe atunci băutu- 
rile acestea alcoolice, otrăvitoare, care degenerează omenirea as- 
tăzi. Nu existau cârciumi. 

«Panem et circences» (mâncare și jocuri gimnastice) cereă po- 
porul la serbările triumlale ce se dedeau în vechea Romă. «Faci 
cinste la cârciumă» se solicită astăzi, la orice ocasiune, de noi, 
urmaşii poporului roman. Şcoală şi biserică ar puteă lipsi din sate, 
cârciumile însă nu, căci unde s'ar bea spirtoasele, unde sar pro- 
vocă scandalurile, bătăile, unde sar pune la cale răsbunările, 
omorurile, răscoalele, decât în fumul şi în mijlocul paharelor cu 
basamac sau a litrelor cu ţuică? 

Beţia e gălăgioasă, hârţăgoasă, şi pricinoasă. 

Ne mirăm că s'a schimbat lumea, că îmbătrânim și murim 
înainte de vreme, că boalele sau înmulțit, că pelagra e apanajul 
ţăranilor, astăzi când băuturile şi esenţele spirtoase de tot felul 
au înlocuit mierea şi substanțele dulci din hrana noastră. Se dă 
până şi copiilor de ţâţă să sugă din cârpa muiată în ţuică. 

Primele fabrici de zahăr s'au înfiinţat în secolul trecut; zahă- 
rul se vindeă însă ca doctorie la spiţării şi astăzi chiar ţăranii 
nu dau zahăr decât la bolnavi. 

— «N'am avut ce-i mai face bolnavului, lam pus de lau des- 
cântat... i-am dat şi zahăr. ..» 

Nu sunt de cât vre-o 10 sau 12 ani de când sa aflat că zahărul 
nu este o substanţă de lux, ci un aliment, care produce vigoare 
şi, forţă mușculară. 

La boală, oboseală, la muncă, zahărul hrănește şi întăreşte; co- 
piii, femeile, muncitorii au nevoie zilnica mâncă până la 20 gr. 
de zahăr. 

La mari oboseli, la suirea munţilor, soldaţilor în marşuri şi la 
răsboaie, trebuie câte 40 grame zahăr zilnic, spre a întreţine e- 
nergia muşculară și a rezistă oboselei. 

In urma acestei descoperiri, în toată lumea civilizată preţul 
zahărului a scăzut, reducându-se impositele asupra acestei exce- 
lente subtanţe alimentare. In mai toată Europa, chilogramul de 
zahăr se vinde 40 până la 50, mult 60 bani. Aşa se vinde în Fran- 
ţa, Austria, Anglia, Germania, etc. şi chiar în Bulgaria, ţară unde 
nu știm că bântuie pelagra. 

La noi, în multe sate zahărul se vində până la 1 fr. 50 ban 
chilogramul, mai scump ca țuica şi mai toate spirtoasele ordinare. 
cari sunt cu atât mai otrăvitoare, cu cât sunt mai eftine şi deoi. 
mai falsificate. 

Concluziune. E la ordinea zilei chestiunea eftenirei zahă- 
rului, substanța alimentară a cărui vulgarizare în masele po- 
porului, e menită să combată alcoolismul. O mare schimbare 
în bine s'ar face în sănătatea și moralitatea poporului nostru, când 
prețul zahărului s'ar efleni, prin reducerea impozitelor și 
alle măsuri, și când Sar suprataza rachiurile şi alcoolurile 
otrăvitoare. Boalele s'ar împuţină, spitalele, ospiciile de ne- 
buni, și temniţele n'ar mai fi atåt de populate. 


Dr. Negrescu. 
—— 2 TOEI 


Relele urmări ale neadăpatului calului. 


== 


TSAA 


gyr eterinarul Jacoulei, povesteşte că un căpitan francez, 
AV era foarte îngrijat că caii trupei ce comandà, su- 

feriau foarte des de mătrice. Consultându-l pe el, 
Ey asupra acestui fapt, îl sfătuì să facă o cercetare pe 

ascuns asupra felului cum se face adăpatul acelor 

cai de către soldați. Mare-i fu surprinderea când do- 
vedi că unii dintre cai rămâneau neadăpați câte 48 de cea- 
suri. El luă măsuri pentru a li se da apă în mod îndestu- 
lător şi la timp, şi colicile dispărură din escadron, ca prin 
minune. 

Un alt caz, ca pildă de relele urmări ale neadăpatului, e 
următorul: Un cal suferind de o boală de gât, de angină, 
este introdus în infirmerie pentru a fi tratat. Aci adus,sub 
cuvânt ca boala lui să nu se întinză şi la alţi cai, se dă or- 
din de a se adăpă dintr'o găleată aparte, care să nu se mai 
întrebuinţeze la alţi cai. Pentru esecutarea cu stricteţă a 
acestei măsuri, se dă încă poruncă ca adăparea acelui cal 
să se facă în totdeauna în fața unui sergent, însărcinat de 
curând cu infirmeria. Adăpatul sărmanului cal, se făcu aşa 
de regulat, în cât după opt zile, când îu scos lecuit de boala 
ce avusese, fiind condus la sghiabul de unde se adăpau caii 
celalţi, el bău cu atâta poftă şi atât de mult, în cât muri 
de o indigestiune apoasă, prin încărcarea peste măsură a 
stomacului şi maţelor cu apă! 

Setea, scrie Colin, este o tortură mai dureroasă decât foamea. 
Să ne îachipuim fiecare din noi durererea ce am aveă, daca 
mâncând, nu am puteă aveă apă pentru a bea, dacă muncind 
din greu şi mai ales pe timpurile călduroase, nu ni s'ar da 
apă pentru a ne răcori. Şi omul se mai mângâe cu speran 

că i se va da de cutare, că va găsi în cutare loc, etc. Do- 
bitocul stă legat la esle, să sbate, dar nu poate spune po- 
jarul ce-l arde. 

Când este la serviciu, când este gonit şi nu i se dă apa 
trebuincioasă, este şi mai grozav. Omul înfierbântat la muncă, 
la drum, daca îi lipseşte băutura, ori mănâncă o poamă,ori 
îşi mai leapădă o haină ca să se răcorească; lucrurile aces- 
tea nu le poate face un cal or un bou. 

De multe ori, cine umblă din când în când pe-afară, vede 
boii sau caii dela căruţe cotind din propriul lor instinct, din 
mijlocul drumului, către o mică baltă, către un lac, către un 
puț, etc. şi vizitiul trebuie să se silească din răsputeri, să 
bată animalele pentru ca să urmeze drumul pe sosea. 

Dacă aceste animale ar fi mai des adăpate în calea lor, 
ele nu ar cârmi către lacul unde ştiu că e apă; iar la po- 
pas nu ar bea prea mult în cât să se îmbolnăvească. 

Irimia Popescu 
Medic Veterinar. 


—.— pa) sept — ——— 


Din obiceiurile Românilor din Moldova, 


Hramuri. 


Multe obiceiuri frumoase şi creştineşti s'au păstrat în popo- 
rul nostru, în unele părţi așa cum au fost apucate dela stră- 
buni, iar în altele, cu mici modificări. Astfel de obiceiuri se 
practică la diferite ocaziuni ca: nunţi, logodne, cumetrii, hra- 
muri şi altele şi sunt deosebite în deosebitele ţinuturi ale ţării. 

Vreau să vorbesc aci despre obiceiurile locuitorilor din jud. 
Tutova, cu ocaziunea hramurilor. 

Cuvântul «Hram», Îînsemnează serviciul religios ce se cele- 
brează la biserica satului în onoarea Sfântului al cărui nume 
îl poartă biserica. 

Incă cu o săptămână sau două mai nainte de ziua hramului, 
locuitorii încep a închipui cele necesare serbării. Cel întâiu lu- 
cru este de a aveă casa şi tot ce atârnă de ea curate, iar cur- 
tea bine curăţită de gunoaie şi murdărie. Pentru a face acest 
lucru, nevasta săteanului nostru îşi scoate lucrurile din vdăi, 
răzălueşte pereţii pe unde găseşte de cuviinţă, lipeşte şi apoi 
vărueşte, lăsând în partea de jos a păreţilor şi pe la uşorii uşi- 
lor nişte brâuşoare, pe care le dă cu roş sau alte culori. 

Pe cărările lutăriilor, pe câmp, pe drumuri şi prin şoproa- 
nele vitelor, vezi femei sau copii cu traistele în spate, aducând 
lut sau baligă de cal, necesare la facerea lutului, iar sărbătoa- 
rea, cârduri, cârduri trec la olaltă femei. bărbaţi şi copii, pen: 
tru a-şi târgui cele ce vor trebui pentru serbare. 

Cu trei sau patru zile înainte 'de ziua serbării, totul e gata 
în ceeace priveşte curăţenia casei şi a curţii. 

După ce curăţenia a fost făcută, încep celelalte pregătiri 
pentru serbare. Fiecare sătean, oricare i-ar fi starea lui, pen- 
tru această zi face ce face şi el şi are la fel cu ceilalţi. Coace 
pâinea de grâu sau de secară, sau mălaiul făcut din făină de 
porumb. Cumpără zarzavaturi ori peşte, dacă hramul cade în 
zi de post. 

In ziua cea de pe urmă cea mai rămas, totul e consacrat 
pregătirilor pentru masă. Pretutindeni n'auzi decât cârâitul găi- 
nilor şi găgăitul gâştelor şi al rațelor, care îşi dau sfârşitul 
pentru numele sfântului. In această zi, din toate părţile, pe toate 
drumurile, încep să vină în sat femei sau fete, neamuri de-ale 
sătenilor cu hramul, spre a-i ajută la treburi şi la gătitul bu- 
catelor, căci drept să vă spun, a doua zi în acel sat este o zi 
de ospăț pentru toată lumea, fie bogat, fie sărac. 

Flăcăii satului nu se lasă şi ei mai pe jos, caută să aibă o 
muzică cu instrumente de fanfară. Spre seară femeile lucrează 
de zor la aşezarea bucatelor. Pe la toate casele auzi hohotele 
de râs ale fetelor şi femeilor care, aşezând bucatele, povestesc 
întâmplări de prin satele vecine şi fac haz. 

Când soarele e la toacă, la biserică începe a tocă şi sunetul 
clopotului vesteşte serbarea până departe pe câmp şi trimite 
pe muncitor spre casă, la odihnă. 

In zorile zilei mult aşteptate, din nou începe o şi mai mare 
fierbere în sat. Femeile aşează bucatele la foc ca să fie gata la 
eşirea dela biserică, altele mai deretică prin casă, iar dacă mai 
au şi fete de măritat, aşează şi zestrea care e compusă din 
toale, lăvicere sau perine mari şi mici aşa că casa săteanului 
în această zi e şi un fel de expoziţie. 

De cum s'a făcut ziuă, încep a venl din împrejurimi săteni. 
Unii din aceşti veniţi în.sat merg şi la biserică, unde se face 
slujbă, cu doi sau trei preoţi cu dascălii lor, iar la urma ser- 
viciului vrun învăţător sau preotul ţine o predică frumoasă. 
După eşirea dela biserică se pun cu toţii la masă și mănâncă 
împreună, iar apoi toată ziua masa e întinsă oricărui om, fie 
el cât de străin, ba încă înainte de masă nu lipseşte un pahar 
de apă cù dulceaţă sau cu o bucăţică de zahăr la cei mai să- 
raci, precum şi câte un păhăruţ de rachiu. 

După masă, la locul destinat horei, muzica cântă, lumea se 
adună, flăcăii şi fetele se prind la joc. De jur împrejurul ho- 
rei sunt aşezats: care cu pepeni şi harbuji, alviţari cu limonată 
dulce şi lotării pentru încercarea norocului sau mai bine zis, 
pentru risipa banilor, care mai de care făcând huet şi lăudân- 
du-şi marfa. Mai la o parte este scrânciobul. 

Când soarele a trecut puţin de amează, dascălul bisericii în- 
cepe din nou a sună cloputul şi de astă dată vezi pe fiecare 
locuitor al satului cu câte un colac mare că trece la biserică, 
iar femeia cu câte un blid de mâncare. Ajunși la biserică, îm- 
preună cu preoţii, scot afară din biserică icoana cu hramul bi- 
sericii și în cântece religioase, preoţii jertfesc colacii, scoţâna 

cu cuțitul câte o părticică întru pomenirea celor vii, cărora apoi 
le şi împarte, părticelele. După ce această jertfire a fost termi- 
nată, se înşiră nişte toale pe care femeile îşi aşează bucatele 
aduse. Preoții şi sătenii străini mănâncă iar după aceasta în 
corpore pleacă la horă. Aci e lume şi mai multă. Mulţi săteni, 
de şi au rude prin satele vecine, totuşi le uită, şi numai la hra- 
muri îşi mai reamintesc de ele, de unde şi zicătoarea în popor. 
«De n'ar mai fi hramuri, nu ne-am mai găsi neamuri.» i 

Pretutindeni, pe feţele tuturora nu vezi decât veselie şi nu 
auzi decât vorbe pline de haz.. 

De cum însă soarele începe a se rostogoli spre apus, mul- 
țimea dela horă începe a se împuţină, căci sătenii veniţi din 
împrejurimi încep a plecă spre casă, luând cu ei flăcăii și fetele 
lor. Mulţi dintre dânşii însă rămân și pe a doua zi, de oarece 
şi ziua a doua nu e mai puţin însemnată ca cea dintâiu; nu- 
mai că nu este horă şi muzica nu mai cântă. Cei ce au mai 
rămas şi cu cei din sat însă se veselesce şi joacă până pe la 
miezul nopţii. 

Și în a doua zi, ca şi în cea diintâiu. dimineaţa sătenii merg 
la biserică, dar de astă dată fiecare poporan al bisericii, pre- 
cum şi din sătenii vecini ce au morti îngropaţi la această bi- 
serică, îi vezi trecând spre biserică cu câte o lumânare mare 
de care e legată o basma sau un cot de pânză la cei mai să- 
raci, fiindcă astăzi la finitul serviciului religios se face pana- 
hidă şi un dascăl sau credincios al preotului local, împarte acele 
lumânări cu basmalele aduse, preoţilor şi dascălilor, care în mij- 
locul bisericii pomenesc morții sau ctitorii acelei biserici depe 
pomelnicul ce fiecare poporan [îl întinde preotului ca să i-l 
citească. 

După prânz iarăşi se duc colaci la biserică şi se procedează 
ca şi în prima zi; de astă dată însă jertfirea icolacilor ca şi ser- 
viciul religios de dimineaţă se face întru pomenirea morţilor. 
Terminând cu jertfirea colacilor şi după ce fiecare poporan şi-a 
luat părticica scoasă, se întinde masa şi se aşează la ea preoţii, 
dascălii şi sătenii străini, unde sunt serviţi cu mâncare şi bău: 
tură de sătenii poporani. 

Terminându-se şi masa, se scoală cu toţii, aducând rugăciuni 
de mulţumire lui Dumnezeu că i-a învrednicit a ajunge şi a 
trece acest hram cu pace şi cu sănătate. După aceasta sătenii 
se împrăştie pe la casele lor; apoi spre seară toţi străinii săteni 
se duc în satele lor. 
zalată deci obiceiul ce-l au locuitorii judeţului Tutova cu ocazia 
hramurilor. Cei din alte părţi, la care se serbează altfel, să scrie 
«Albinei», şi ea la rândul ei le va împărtăşi tuturor. 


Şerban Onose 
invăț. com. Bâcu-Vaslul. 

— Baladă popnlafă — 


Intr'o Joi de dimineață 
Cu roua nescuturată 
Mincuţa s'a sculat, 

Pe ochi negri sa spălat, 
Doniţa în mână a luat 
Şi la Dunăre-a plecat 

Să ia apă din ceşmeă 
Trimisă de maică-să. 
Când pe Dunăre priveă, 
Ilincuţa ce-mi zăreâ? 

Un caic de Turci vedeă, 
Un caic frumos văpsit, 
Cu postav verde 'nvălit. 
Frunzuliţă catilea, 
llincuţa ce făcea? 

Acasă se 'napoiă 

Și maică-sa îi spuneă: 
— Fa măicuţă, maica mea, 
Ascunde-mă undevă, 

Că vin Turcii să mă ia; 
Ascunde-mă la fereastră, 
Ca saud chinul din casă; 
Ascunde mă sub pământ, 
Ca s'aud Turcii venind. 
Maică-sa în grab mergeă, 
Intr'o groapă-o ascundeă, 
Puneă blană pe ea sus 
Şo coperea cu pământ. 
Doar aveă de termină, 
Turcii la poartă sosiă. 
De Ilincuţa 'ntrebă. 

Mă sa masa le punei 

Şi să prânzească-i pofteă 
Si ea aduceă la masă: 
Lapte, unt, mâncăruri grase, 
Pe ilinca ca s'o lasă! 
Turcii nimic n'auziau, 


N'auziau şi nu vedeau, 
Către mă-sa cuvântau: 

— «N'am venit ca să prânzim 
vam venit să logodim!» 

— «Dar pe cin’ să logodiţi, 
Peţitori nelegiuiţi» ? 

— «Pe [linca cea trumoasă; 
Ea vrem să fie mireasă!» 
— «În zadar aţi mai venit, 
Că Ilinca a murit. 

Dacă nu-mi credeţi cuvântul, 
Haideţi, să v'arăt mormântul.» 
Nici pe mormânt nu credeă; 
Turcii sapa c'o luă, 

Pe llinca-o desgropă. 
llincuţa îngenunchiă 

Și din gură aşa grăiå; 

— «De cât soaţa Turcilor 

Şi sluga păgânilor, 

In Dunăre voiu aruncată, 
Să fiu peştilor de pradă 

Şi să bată-un vântuleţ, 

Să mă scoată'n prunduleț, 
Să răsară-un plopuleţ, 

Să-mi facă taica un băț! 

Si să bată un vânt de vară, 
Să mă scoată'n mărgioară, 
Să răsară-o sălcioară, 

Să-mi cânte cucu să moară!» 
Turcii aşa dacă-auziă, 
lataganele scoteă, 

Pe Ilinca o tăiă 

Si-n Dunăre-o aruncă. 

Bice cailor dădeă, 

Pe Dunăre 'n sus piereă. 
Mă-sa plângând rămâneă 

Şi legea le-o blestemă. 


Marin | Popescu-Ricman. 
Băbiciu- Romanați. 


(1) E o variantă foarte scurtă, „deformată şi cu multe modernisme; dar 
interesantă poate tocmai din acest punct de vedere. In colecţiunea de Poesii 
populare a lui Teodorescu Gh Dem. (1885) se găseşte (pag. 635) o variantă 
mult mai desvoltată şi cu detalii interesante şi unele pline de poezie, inti- 
tulată: Ilincuța Sandulaui. 

> => 
Starea generală a câmpului. 


In luna August a bântuit mai mult secetă, care a adus 
mare rău, nu numai semănăturilor de porumb, dar și po- 
milor roditori, viilor. ete, căci a grăbit coacerea roadelor, 
fără să fi putut ajunge la adevărata lor creştere, ca să aibă 
adevăratul lor gust plăcut. In anul acesta, la poame în ge- 
neral. s'a putut vedeă că mai multe sunt viermănoase decât 
sănătoase ; unele din aceste poame viermănoase ca perele 
şi merele s'a putut vedeă intrând în putrefacție chiar în 
pom. Numărul cel mare de poame viermănoase se datoreşte 
secetei celei mari din luna Aprilie şi de pe la începutullui 
Maiu, în care timp pomii atât la şes, cât şi în locurile de- 
luroase, erau în floare şi fructificare. Acest timp secetos şi 
călduros, a înlesnit prăsirea acelor fluturi, cari de obiceiu, 
spre a-şi asigură neamul lor fluturese îşi depun ouăle în 
florile pomilor, sau dacă floarea a legat (fructificat), îşi de- 
pun ouăle între micele foiţe, ce le vedem la capetele me- 
relor şi perelor, ete, în cât omizile cari iese din ouă, pot 
intră în rod cu multă înlesnire. 

Ca la anul viitor să scutim poamele noastre de astfel de 
dujman nepoftit, trebuie să adunăm toate poamele ce cad 
din pomi viermănoase, şi să le îngropăm în pământ, sau 
să le dăm la porci ca sâ le mănânce. Chiar în pomi dacă 
vedem vre-o poamă viermănoasă trebuie s'o rupem şi s'o 
îngropăm în pământ. Daca nu vom face această lucrare, la 
anul viitor, numărul poamelor viermănoase va fi şi mai mare, 
pentru că vom aveă mai mulţi fluturi, care vor depune mai 
multe ouă, din cari vor eşi omizile. 

Acest lucru îl vedem noi în fiecare an. Şi tocmai din a- 
ceastă cauză, producţiunea poamelor se micşorează, şi se usucă 
pomii prin livezi. 

Pe lângă răul arătat, seceta din luna August, a împie- 
decat facerea arăturilor pentru semănătura de toamnă. Pă- 
şunile s'au uscat şi vitele trebuiesc hrănite cu nutreţuri us- 
cate. S'a uscat porumburile cari au fost semănate mai târ- 
ziu. Ploile cari au căzut în această lună au fost rari de tot, 
și numai în unele localităţi, unde au fost însoţite şi de 
grindină. Din acest punct de vedere putem zice că luna 
August a fost o lună caldă şi secetoasă, care a adus mare 
rău agriculturei în mod general, pomiculturei şi grădinăriei. 

In timpul de faţă este foarte mult de dorit ploaia, pen- 
tru facerea semănăturilor de toamnă în locurile deja pre- 
gătite şi chiar pentru creşterea unor zarzavaturi şi ierburi 
trebuincioase la hrana vitelor. 

Târgurile noastre. 


In anul acesta, după datele staţiunei nostre agronomice, 
producţiunea grâului se socoteşte de 15—16 milioane de hec- 
tolitri, pe când în anul trecut (1906), se ştie că a fost de 40 
milioane de hectolitri. Deci o scădere foarte mare de pro- 
ducţiune, dar această scădere e răsplătită prin calitate, căci 
cea mai mare parte din producţiunea grâului ca greutate 
este între 78—82 de klgr. hectolitru. La această calitate în 
raport cu producţiunea din acest an, agricultorii noştri se 
așteptau deja la un preţ de 20 lei hectolitru. Ei se aştep- 
tau la acest preţ, având în vedere şi producţiunea slabă de 
grâu din alte ţări. 

Iată în rezumat preţul mijlociu cu care s'a vândut cerea- 
lele noastre în târgul din Brăila în luna August st. v., caşi 
alte produse agricole. 

Grâul nou şi vechiu, după calitate, s'a vândut suta de ki- 


lograme cu 14—19 lei şi 50 cent. 

Porumbul s'a vândut suta de kgr.cu 10—12 » » b0 » 
Cincantinul idem cu 11—12 » » 50 
Orzul idem cu 12—14 >» 225 » 
Ovăzul idem cu 12—]4 » » — » 
Orzoaica idem cu 13—15 » »60 > 
Secara idem cu 16—18 » >»25 » 
Meiul idem cu 10—16 » 40 > 
Mazărea idem cuis- IG han => 
Fasolea idem cu 22 > >» — > 
Rapiţa sălbatică idem cu 17 > 


La târgul din Bucureşti (Obor) grâul după calitate (greu- 
tate) s'a vândut cu 65—81 lei kila; orzul cu 45—54 lei kila ; 
ovăzul cu 36—50 lei kiia şi porumbul cu 55—62 kila. 

Preţul nutrețului. Fânul după calitate s'a vândut cu 50—66 
lei mia de kgr.; fânul de meiu s'a vândut cu 60—70 lei mia 
de kgr.; iar paiele de grâu, etc. cu 25—32 lei mia de kgr. 

Preţul vitelor. Boii mari şi graşi s'a vândut cu 650—750 
lei perechia; boii de jug buni, s'a vândut cu 500—650 lei 
perechia; boii de rând cu 450—500 lei perechia şi vacile de 
lapte cu 100—200 lei una; un cal bun de trăsură s'a vândut 
cu 350—500 lei; un cal mai de rând, s'a vândut cu 100—350 lei. 


Târgurile streine. 


In cele mai multe târguri din străinătate, preţurile s'au 
micşorat cu 3—4 la suta de kgr., nu numai la cereale, dar 
şi la făina de grâu şi de secară. Acest lucru se vede mai 
cu seamă la târgurile din Franţa, Africa şi America. Această 
scădere de preţuri s'a produs de pe la jumătatea lunei Au- 
gust. Această scădere la această dată, se poate vedea mai 
în fiecare an, din cauza marei abondenţe de grâu nou, ce 
se aduce în târguri. 

La târgul din Paris, grânele indigene în decursul lunei 
August s'au vândut cu 23 — 28 lei; iar grânele streine cu 
20—27 lei; secara s'a vândut cu 16.—17 lei; orzurile cu 16—19 
lei; ovăzurile cu 18—21 lei şi porumbul cu 17 lei şi 75 cent. 
Făina de grâu s'a vândut cu 34—38 lei şi făina de secară cu 
25 —28 lei. 

In celelalte târguri franceze, grâul s'a vândut cu 23 — 25 
lei, secara şi orzul cu 16—17 lei şi ovăzul cu 18—19 lei. 

In târgurile din Germania, grâul sa vândut cu 25—27 lei 
şi 50 cent; secara cu 24— 25 lei; orzul cu 19—21 lei şi ovă- 
zul cu 21—25 lei. 

In târgurile din Belgia, grâul s'a vândut cu 18—19 lei; 
secara cu 17—18 lei şi 50 cent. şi ovăzul cu 19—20. 

La târgul din Viena grâul s'a vândut cu 24 lei; secara cu 
19 lei; orzul cu 16—17 lei şi ovăzulcu 18—19 lei; la Buda- 
pesta, grâul s'a vândut cu 23 lei şi 50 cent,; secara cu 18 
lei şi 60 cent; orzul şi ovăzulcu 16 17 lei. 

La Milan (Italia), grâul s'a vândut cu 23—24 lei; secara, 
orzul şi ovăzul cu 18—20 lei. 

In Olanda grâul s'a vândut cu 23—24 lei şi în Elveţia cu 
20 lei şi 50 cent. 

La târgul din New-York (America). grâul s'a vândut cu 
18—19 lei; secara şi ovăzul cu 12—13 lei; la Chicago grâul 
s'a vândut cu 16—18 lei. 

La târgurile din Algeria şi Tunis (Africa), grânele s'a vân- 
dut cu 22—27 lei; orzul cu 12—18 lei şi ovăzul cu 16—17 lei. 

In târgurile streine preţurile sunt socotite pe suta de kgr. 


V. S. Moga. 


DD Cm 


BOLNAVI VITEJI 


Finsen, |. R. Green şi Grant. 


Profesorul Finsen, care a descoperit şi pus în lucrare pu- 
terea tămăduitoare a razelor Soarelui, a bolit douăzeci de 
ani, înainte de a muri. Era bolnav de inimă şi de ficat, su- 
ferea şi de dropică (hidropizie). Li trebui răbdare nespusă şi 
dieta cea mai aspră ca să nu moară. Şi totuşi, în ciuda du- 
rerilor, când moartea îl pândeă mereu, Finsen lucră pen- 
tru desăvârşirea şi răspândirea descoperirei sale, pe lângă 
că studià mereu bolile de cari sufereă şi seriă articole la re- 
viste medicale. In cei din urmă doi ani steteă mereu pe spate 
şi nu puteă nici să meargă, măcar cu trăsura, la institutul 
său. Dar asta nu l-a înpiedecat a scrie zilnic despre boala 
în potriva căreia s'a luptat o viaţă. 

Vitejia acestui profesor danez aminteşte de lupta ce-a pur- 
tat istoricul 7. R. Green în potriva durerilor şi boalei. In 1869 

Pa pus la pat o boală de care sufereă de vre-o doi ani pe 
picioare. Doctorii i-au spus că nu mai are chip de trăit, iar 
Green s'a hotărît să scrie în acest timp «Istoria poporului 
englez», care a ajuns vestită. Zi cu zi stăteă la masă şi serià, 
acăţindu se cu desnădejde de viaţă şi stăpânindu-şi durerile. 
S'a luptat cu vitejie şi a trăit patru ani, nu unul. Singur 
zicea: «Mă mir cum de-am scris un rând în aceşti ani de 
chinuri trupeşti. 

Generalul Grant, fost preşedinte al Statelor-Unite, a scris 
viaţa sa şi în mai grele suferinţi decât Green. De pe ea a 
câştigat văduva sa -— căreia nu i-a lăsat altă avere— două 
milioane de lei. In 1884, un an înnainte de moarte, banca 
unde îşi aveă banii, a dat faliment şi Grant a rămas fără 
nici o avere. Era ameninţat a muri cerşetor şi a-şi lăsă so- 
ţia în cea mai crudă lipsă. Incepu deci a scrie istoria vieţei 
sale, măcar că suferea de-o boală crudă. Ba i se făcù şi rac 
la vârful limbei. Scriă însă regulat, în ciuda durerilor ce-l 
chinuiau. A isprăvit lucrarea abia cu patru zile înainte de 
moarte. 

(Das Buch für Alle). 


> aM 


Din „Monitorul Oficial, 
(22—29 August) 


— No. 113 dela 22 August: Deciziunea Ministerului Instrucţiei 
privitoare la transterările făcute în învățământul secundar dela 
1 lanuarie 1905 încoace. 

— No. Li4 dela 23 August: Circularea Administraţiuni Casei 
Bisericii către epitropiile bisericeşti din ţară în privinţa chipului 
cum trebue făcute contractele pentru clădiri de biserici. — Con- 
dițiunile privitoare la admiterea în şcoala profesională de fete 
gradul al II-lea. 

— No. 115 dela 21 August: Circularea Ministerului de Culte 
către eparhii şi autorităţile civile în privinţa conservării monu- 
mentelor istorice. 

— No. 116 dela 25 August: Decretul regal şi raportul Minis- 
trului Instrucţiuni pentru acordarea de medalii preoţilor și în- 
văţătorilor cari şi-au făcut datoria de a linişti pe săteni în timpul 
răscoalelor din Martie trecut. 

— 118 din 28 August: Circularea Ministrului de Instrucție 
către toţi membri corpului didactic din ţară cu privire la acti- 
vitatea extraşcolară. — Lista cărţilor didactice aprobate de mi- 
nisterul Instrucţiei pentru şcoalele secundare din ţară pentru anul 
1907—1908. 

— No. 119 Dela 29 August: Relațiune despre călătoria în 
streinătate a Suveranilor noştri. 


—_ D003 

Cronica Săptămânii. 


(R2—289 August). 
Din ţară. 


= Congresul internaţional al Petroleului a început. Inainte de deschi- 
derea oficială, fiind adunaţi în Bucureşti un număr însemnat de con- 
gresişti, d-l profesor Mrazec i-a chemat la o conferinţă în ziua de 23 
August. La 24 s'a făcut o excursie pe valea Prahovei. 

La 26 August a avut loc deschiderea oficială. Şedinţa s'a început la 
ora 10 dim. în sala cea mare a Ateneului, sub prezidenţa d-lui A. Sa- 
ligny, prezidentul Academiei Române.-S'au rostit mai multe cuvântări. 
A doua zi s'au ţinut adunări pe secţiuni în localul Senatului. Seara a 
fost un mare banchet în sala Teatrului Naţionai. Marţi s'a făcut o ex- 
cursiune în valea Prahovei. 

= In ziua de 26 August (ultima Duminică a lunii August) s'a făcut 
serbarea anuală la Călugăreni în amintirea groasnicii bâtâlii ce a sus- 
ținut Mihaiu Viteazul împotriva Turcilor la 14 August 1595. Un comitet 
de organizare, compus din prefectul judeţului, colonelul regimentului 
de infanterie din localitate, directorul gimnaziului din Giurgiu şi revi- 
zorul şcolar, au organizat serbătoarea, a cărei reuşită a fost desăvâr- 
şită. Au luat parte şcolarii din Giurgiu şi din comunele învecinate, ìn- 
văţători, mulţi săteni din împrejurimi şi o companie de soldaţi din re- 
gimentul 10 de infanterie. 

= Bătrânul pictor G. I. Pompilian, fost profesor la Liceul Lazăr, a 
încetat din viaţă la 25 August. 

= Vaporul «Regele Carol» a sosit în ziua de 26 August cu mare în- 
târziere la Constanţa. El a fost ìn mare primejdie de a se înnecă, din 
pricina unei groaznice furtuni. 

= A încetat din viaţă la 26 August bătrânul George Ioanid, proprie- 
tarul unei mari grădini din Bucureşti, cunoscut într'o vreme ca librar 
editor, care a dat la lumina pe la 1858 o sumă de scrieri preţioase. 

= Academia Română pierde, afară de Hasdeu, încă un membru al 
său: pe losif Vulcan din Oradea Mare. Vom da în No. viitor amănunte 
despre viaţa acestui scriitor. 


Dela Românii de peste munţi. 


= Consistorul metropolitan din Sibiu desbătând soarta la care se pot 
aşteptă şcoalele române de peste munţi în urma legei lui Appony, a 
hotărît a susţine şcoalele în toate locurile unde susţinerea lor îi este 
cu putinţă bisericei şi credincioşilor. 

Comunele, cari sunt in stare să o facă, vor desemnă de pe acum sa- 
larele invăţătoreşti conform legei noui. 

Comunele românești amestecate vor susţinea o singură şcoală. Ca- 
racterul confesional al şcoalei se va hotărî după confesiunea majorităţii 
locuitorilor. Se va face o înţelegere în cauza aceasta cu consistorul mi- 
tropolitan unit din Biaj. 

Din ţări streine. 

= In Maroc situaţiunea e nesigură. S'au dat câteva lupte între tru- 
pele franceze şi Marocani. Francezii au pierdut câţiva soldaţi și un că- 
pitan. Un armistițiu s'a încheiat între luptători. Noul Sultan se pregă- 
teşte a domni serios. El şi-a numit un ministru de externe. 

= In noaptea de 24 August a murit în casa sa din apropiere de Paris 
Sully Prudhomme, unul din cei mari poeţi pe cari ia avut Franţa în 
timpul din urmă. 

= In Tirol şi în Boemia a fost zilele trecute foarte frig. Prin munţi 
a nins. 


— — etan = 

Ministrul Statelor Unite Americane la București a observat un 
anunciu în gazete prin care unul Lucianoff, din San-Francisco, 
face cunoscut publicului din România că cei ce vor să plece la 
San-Francisco în America pot fi transportaţi cu o sumă foarte 
mică, garantându-le că acolo vor aveă de lucru cu leafă mare, 
dar, banii trebuese trimişi înainte pentru ca să li se trimeată bi- 
Jetele de drum. 

Cercetând, a aflat că sute de oameni au răspuns la această 
cerere şi chiar mulţi au trimes banii, dar au dovedit că Lucianoii 
a organizat o adevărată pungășşie cu aceasta şi de aceea a și fost 
arestat acolo şi dat în judecată pentru escrocherie. 

Ministrul American aduce aceasta la cunoștiinţa locuitorilor din 
România ca să se ferească de asemenea pungășii. 

= Se aduce la cunoșştiinţa generală a doritorilor de a ocupă 
locuri de preoți-parohi în cuprinsul eparhiei Sf. mitropolii a Ungro- 
Vlahiei de vacanţele ce sunt în judeţele acelei eparhii, după cum 
se arată mai jos. 

Solicitatorii se vor adresă direct cu cererile lor acelei Sfinte 
Mitropolii. 

Locurile vacante sunt: Parohiile Fierbinţi, Talpa-Bâscoveni, 
Puenii-Prundu, Fotăchești, Prunaru, Sadinu, Şelaru (Vlașca) ; 
Cotorea, Uleşti, Ciulniţa, Vlădeni, Ciunţi (Ialomița); Mireşu, Pre- 
dealul, Coada Isvorului, Ceptura, mănăstirea Suzana loc vacant 
de diacon (Prahova); Ghinești, Ghergani; Cătunu, Sf. Ilie din 
Găești (Dâmboviţa) ; Voroveni, Prișlupu, Nămăeşti, mănăstirea 
Nămăeşti loc de diacon (Muscel); Năsturelu, Purani, Pârlita, Drăg- 
şenei, Ghimpeţeni, Slăveşti, Nenciuleşti (Teleorman). 

= Școala de meserii din Ploeşti a fost reorganizată, numindu-se 
mai mulţi maeştri și un institutor. Sunt vacante 15 locuri la 
ferărie şi 10 la lemnărie. 

= Cu începere dela 28 August, se închide fruntaria Prutului 
ponki călătorii din orașele şi provinciile ruseşti bântuite de 
holeră, intrarea în ţară făcându-se numai prin punctul Ungheni 
din judeţul Iaşi și porturile Constanţa, Sulina şi Galaţi. 

Călătorii sosiți din aceste localităţi, vor fi supuşi la o strictă 
vizită medicală și la o supraveghere timp de 5 zile, la domici- 
liile lor; iar rufele lor murdare la desinfectare cu autoclav. 

Călătorii din celelalte localităţi din Rusia, nedeclarate conta- 
minate de holeră, pot intra şi prin punctele: Ştefăneşti, judeţul 
Botoşani ; Fălciu, judeţul Fălciu; Oancea și Gura-Prutului, ju- 
deţul Covurluiu. 

Vasele venind din Batum pentru porturile Kilia, Sf Gheorghe, 
Isaccea, Tulcea, Galaţi, Brăila, etc., vor fi prealabil supuse sul- 
îurizării şi schimbării apei din cală în porturile Constanţa sau 
Sulina, braţul Kilia și portul Mangalia find închise pentru aceste 
vase. 

Importul peştelui provenit din regiunile mării Caspice, Volgei 
şi Donului, nu va fi permis decât în urma analizei bacteriologice. 

PAGINA GLUMEAŢĂ 


== 


Una de-a lui Păcală 


Păcală eră logodit. 

— Storăi când dormi? îl întrebă logodnica. 

— Nu, dragă. 

— Eşti sigur ? 

— Absolut, am stat deştept o noapte întreagă şi nu m'am auzit 
sforăind. 


Băiat model 


Un părinte se plângeă de băiatul lui că e un stricat. La un 
moment dat, întrebă pe interlocutorul său: 
— D-ta ai băiat ? 
— Da. 
— E de treabă? 
— Foarte de treabă. 
— Nu bea ? nu joacă cărţi? nu merge la cafenea? 
— Nici de cum! 
— Eşti fericit. Ai un băiat model. Și de câţi ani e? 
— De trei luni. 


La birt 


— Ce dracu! iar un gândac în ciorbă! zice mușşteriul către 
chelner. 

— Vorbeşte mai încet, domnule, că dacă to-o auzi stăpânul ţi-l 
pune la socoteală. 


Deale copiilor 


—- Tată, cumpără-mi o tobă. 

— Nu vreau, căci o să-mi împui capul. 
-- Aş! N'o să auzi. 

— Cum! 

— Am să bat toba numai când vei dormi. 


Băialul cămătarului 


Profesorul. Dacă 100 de lei aduc 5 lei într'un an, cum poţi să 
scrii că 300 aduc 180 într'un an ? 
Elevul. Aşa socotește tata dobânda. 


Ceasornic eften 


Intre doi pungaşi. 
— Ce frumos ceas ai! Cât te costă? 
— Nu ştiu... Când l-am luat, nu eră nimeni în prăvălie. 


PDS 

Accidentele de călătorie. 


Foarte des citim prin ziare că s'a întâmplat o deraiare,o 
ciocnire pe drumul de fier. Mulţi zic că e primejdios să că- 
lătoreşti cu trenul şi că ești mai sigur cu trăsura. Un ingi- 
ner francez s'a apucat să facă socoteala accidentelor pe pe 
vremea dilijenţelor. A constatat că atunci la 355.000 de că- 
lători era un mort, iar la 30.000 de călători un rănit. Cu dru- 
murile de fier, se poate socoti un mort abia la 26.000.000 
călători, iar un rănit la 1 000.000. 

Prin urmare, nu vă fie teamă, călătoriţi cu trenul! 

et, Daf Fiat —— 


MULȚUMIRI 


= D. V. Voinea, învăţător diriginte al şcoalei din com. Ciurea, cătuna 
Slobozia, jud. Iaşi, aduce mulţumiri Onor. Administraţii a Domeniului 
Coroanei pentru bunavoinţă ce a avut a dărui acelei şcoli o statuetă a 
M. S. Regelui, doi stupi, mai multe volume pentru bibliotecă, cum și 
cărţi pentru premii. 
009 


Pre EEE a E 


A LICITAȚIUNI j 


= In ziua de 7 Septemvrie 1907, ora 10 a. m., se ve ține la 
Eforie, b-dul Elisaveta, licitaţie publică cu oferte închise, cât gi la 
primăria comunei Brăila, pentru închiriarea pe termen de trei 
ani, cu începere dela 26 Octomvrie 1907, a locului din oraşul 
Brăila, str. Călăraşilor, colț cu Malului, în întindere de 1407 m. p. 

Garanţie pentru admitere la licitaţie va fi de lei 100. 

= In ziua de 12 Septemvrie 1907, ora 10:/, a. m., pentru darea 
în întreprindere a construirii unnl pătul de porumb pe proprie- 
tatea Popeni, judeţul Ialomiţa, devizul fiind în sumă de lei 6744 
bani 45. 

Supraoferte nu se primesc. 

Garanţie provizorie 5 la sută din suma devizului, cea definitivă 
va fi de 10 la sută din suma rezultată la licitaţie. 

— Tot în ziua de 12 Septemvrie 1906, ora 10 a. m., pentru a- 
rendareu pe un period de 10 ani, cu începere dela 23 Aprilie 1908, 
a moșiei Rădăcineșşti, comuna Dăngeșşti, jud. Argeș. Garanţie pro- 
vizorie lei 1.100. 

Oferte condiţionale și supraoferte nu se primesc. 

= In ziua de 18 Septemvrie 1907, ora 10 a. m., pentru darea 
în întreprindere a împrejmuiri conacului moșiei Drăcșani, com. 
Drăcșenei, jud. Teleorman, pe o întindere de 416 m. l. 

Devizul în sumă de lei 2.080. 

Supraoiferte si oferte condiţionale nu se primesc. 

Garanţie provizorie lei 5 la sută din suma. devizului, cea defi- 
nitivă va fi de 10 la sută din suma rezultată la licitaţie. 

Condiţiunile şi devizul se potivedeă la serviciul. Domenial, secţia 
Bunurilor, în toate zilele de lucru, între orele 10:/—3:, a.m. 

Se pune în vedere d-lor concurenţi Art. 72—83 din legea com- 
ptabilităţii publice. 

E Cea pe Data 

Societatea «Steaua» are descop a lucrà pentru 
întinderea învăţăturii în popor, prin tipărirea şi 
răspândirea de scrieri şi publicaţii morale, pa- 
triotice şi de folos practic, şi pentru împiedeca- 
rea, prin toate mijloacele legiuite, a răspândirii 
de scrieri și publicaţii imorale, sau cu tendinţe 
contrarii statului și ideii naţionale române. 

Cotizaţia este de cel puţin doi lei pe an, iar pentru învăţători, 
preoţi rurali și săteni, de cel puţin un leu pe an. Fie-care mem- 
bru este îndatorat ca, în cei d'intâiu an după primirea sa, să facă 
a se primi în Societate cel puţin alţi doi membri noi. 

Cererile de înscriere, însoţite de cotizaţia pe un an, se pot a- 
dresă d-lui Spiru C. Haret, strada Verde, Bucureşti. 


Comitetul: Preşedinte, loan Kalinderu, Preşedintele Academiei Ro- 
mâne.— Vice-preşedinte, Sava Şomănescu, mare proprietar, fost senator.— 
Administrator şi casier, Spiru C. Haret, Ministru, profesor univer- 
sitar. — Secretar, Const. Banu, profesor secundar, fost inspector şco- 
lar. — Membrii: Petre Gârboviceanu, Administrator al Casei Sf. 
Biserici Autocefale Ortodoze Române, profesor la Seminarul Central 
şi director al Şc. Normale a Societăţii pentru învățătura poporului 
român; |. Dimitrescu Procopie, fostsenator, fost Primar al Capitalei; M. 
Vlădescu, fost Ministru, profesor universitar; Cristu S. Negoescu, fost ad- 
ministrator al Casei Şcoalelor, profesor secundar; Dim. Cecropid, institu- 
tor. — Cenzori, Const. Aliminesteanu, inginer de mine; Preotul econom 
Const. Ionescu, profesor secundar, Const. Alexandrescu, institutor. 


Membri insorişi şi cotizaţiuni platite (urmare). 


Filimon Clement (Sadova-Piscu), 1 leu; Gheorghe Spătaru (Sadova. 
Piscu), 1 leu; Alexandru Dobre (Sadova-Piscu), 1 leu; Gheorghe Ştefan 
Sadova-Piscu), 1 leu; Ion Jl. Mitricoasa (Sadova-Piscu), 1 leu; Frantz 
auer (Sadova-Piscu), 1 leu; Dumitru Atanasiu (Sadova-Damian), 2 lei; 

„+  tefănescu (Sadova.Piscu), 1 leu; Stan Gană (Sadova-Piscu),1 leu; 
cola Murgăşanu (Sadova-Piscu), 1 leu; Gheorghe Ion Ciuciuc (Sadova: 

scu), 1 leu; Stefan Popescu (Sadova-Damian), 1 leu; Ştefan Greere 
adova-Damian), ! leu; Ilie B. I. Florea (Sadova-Damian), 1 leu; Se- 
astian Oprescu (Sadova), 2 lei; Anghel Costăchescu (Sadova), 2 lei; 
Const. Petrescu (Sadova), 1 leu; Marin Canelia (Sadova), 1 leu; Grigore 
Dumitrescu (Sadova), 1 leu; Marin P. Stelian (Sadova), 1 leu; Petre An- 
toş (Sadova), 1 leu; Ioan T. Popescu (Sadova), 1 leu; Panait Dumitru 
Preda (Sadova), 1 leu; Nicolae Gh. Breazu (Sadova), 1 leu; Weutzel 
Schwautzer (Sadova), 1 leu; Tudor Troşcă (Sadova), 1 leu; Milan Ţe- 
nichi (Sadova), 1 leu; Petre Mladenovici (Sadova), 1 leu; Cârstea P. 
Toşichi (Sadova), 1 leu; Ioan Stănescu (Sadova), 1 leu; Nicolae D. Sârbu 
(Sadova), 1 leu; Mihail Manichi (Sadova), 1 leu; Naie I. Toma (Sadova), 
1 leu; Stan N. Lupu (Sadova), 1 leu; Marin Il. Cârnu (Sadova), 1 leu; 
Ştefan lon Bucă (Sadova), 1 leu; Ioan Popescu (Sadova), 1 leu; Gheor- 
ghe Neşichi (Sadova), 1 leu; Toma Busnia (Sadova), 2 lei; Ion Pr. Du- 
mitru (Sadova-Damian), 1 icu; Gheorghe St. Drăgan (Sadova-Damian), 
1 leu; Ion Th. Sfetcu (Sadova-Damian), 1 leu; Pătru V. St. Guţă (Sadova- 
Damian), 1 leu; Constantin Gh. Barbu (Sadovâ-Damian), 1 leu; Barbu 
Toporan (Sadova-Damian), 1 leu; Florea F. Filimon (Damian), 1 leu; Ion 
P. Groza (Damian), 1 leu. 


Numărul membrilor înscriși cu începerea anului 1907 este de 800, iar 
veniturile societăţii, tot în acest timp, sunt de 2.485 iei. 


(Va urma în numărul viitor). 

LIBRĂRIA NAŢIONALĂ 


Societate Cooperativă pe Acţiuni 


47, Calea Victoriei, 47—București. 


inființată cu scopul de a leftini articolele de librărie și papotăria 


CĂRŢI PENTRU CURSUL + 4% 4% * 
z d d x PRIMAR ȘI SECUNDAR 


Cărţi Lilerare Române şi Franceze 


== Material Pentru Şcoale şi Biurouri == 
“Tot felul de Imprimate şi Registre pentru Băncile Populare. 


ARTICOLE PENTRU PICTURĂ ŞI! DESEMN 
MARE DEPOSIT DE HÂRTIE 


Preţurile mai eftine oa ori-unie. 
52—17 


iane noai 


Nu cumpăraţi masini şi unelte agricole până nu vel vizita marele Depo ` 
Societății în comandită WEIL, JOSEPH & Co, București 


— Strada Smârdan No. 7 — 


Asortat cu tot felul de unelte aratorii, maşini agricole, pentru 
viticultură şi industriale din cele mai renumite fabrici din 
străinătate. 

Se garantează pentru soliditate şi buna funcțiune. 

Se fac prețurile cele mai avantagioase. 

Se acordă condițiuni de plată favorabile. 

Cereţi catalogul gratis şi franco. 10—10 

e ci CE Piper 

Inst. de Arte Grafice Carol Gâbl S-sor Rasideseu, Str. Doamnei16.- 19.421. 


www.dacoromanica.ro 


